34. ΝΟΜΟΘΕΤ. ΔΙΑΤΑΓΜΑ υπ’αριθ. 2016 της 23 Νοεμ./22 Δεκ. 1942 Περί αυξήσεως παγίων τελών χαρτοσήμου. Εκυρώθη δια της υπ’ αριθ. 291 Πράξεως Υπουργικού Συμβουλίου της 30/30 Μαΐου 1946. Άρθρ.1-2.-(Κατηργήθησαν δια της παρ. 5 άρθρ. 15 Ν. 2246/1952, κατωτ. αριθ. 65 ως αναφερόμενα εις τα πάγια τέλη χαρτοσήμου άτινα ερρυθμίσθησαν δια του άρθρ. 11 του αυτού ως άνω νόμου). Άρθρ.3.-Διαρκούσης της διεθνούς εμπολέμου καταστάσεως, δύναται ο Υπουργός των Οικονομικών, όπως δι’ αποφάσεών του, εκδιδομένων μετά γνώμην του κατά το άρθρ. 10 του υπ’ αριθ. 1033/1942 Ν.Δ/τος Γνωμοδοτικού Συμβουλίου και δημοσιευομένων δια της Εφημερίδος της Κυβερνήσεως, καθορίζη τα πάγια τέλη χαρτοσήμου, εις α υπόκεινται τα διάφορα έγγραφα, εις ποσά ανώτερα ή κατώτερα των άχρι τούδε ισχυόντων ή υπό του παρόντος Ν.Δ/τος καθοριζομένων. Η διάταξις αύτη κατηργήθη δια του άρθρ. 1 παραγρ. 3 Α.Ν. 138/1945 (κατωτ. αρ. 38). Άρθρ.4.-(Παρατείνεται επί έν έτος η αναστολή της ισχύος της καταργηθείσης παρ. 5 άρθρ. 67 Π.Δ. 28/28 Ιουλ. 1931, ανωτ. αριθ. 110). Άρθρ.5.-Καταργείται η διάταξις της παρ. 9 του υπ’ αριθ. 413/1937 Α. Νόμου, περί δυνατότητος υπολογισμού επί συμβολαίων εργολαβίας δημοσίων έργων του τέλους χαρτοσήμου μόνον επί του ποσού του αναγραφομένου εν τη επικεφαλίδι του συντασσομένου συμβολαίου, ασχέτως προσωρινώς προς το όλον ποσόν του προϋπολογισμού της δαπάνης της κατασκευής του όλου έργου, εφεξής δε τα τοιαύτα συμβόλαια υπόκεινται πάντοτε εξ υπαρχής άμα τη καταρτίσει των εις ολόκληρον το αναλογούν επί της αξίας του αντικειμένου της συμβάσεως τέλος χαρτοσήμου. Άρθρ.6.-(Αναφέρεται εις διάταξιν του καταργηθέντος άρθρ. 8 Ν.Δ. 1033/1942 ανωτ. αρ. 31). 